Moderne forskning med DNA har nylig avdekket at denne tigeren kanskje må reklassifiseres som en egen art, selv om det er for tidlig å dra en slik konklusjon. Årsaken er at den trolig har vært isolert på Sumatra i ca. 10 000-12 000 år, og således har utviklet seg etter andre forutsetninger. Studien omfattet 34 tigere, hvorav ti var sumatratigere. Sørkinatiger var ikke med i undersøkelsen, noe som er grunnlaget for at forskerne ikke tør å konkludere med at den er en egen art i øyeblikket, selv om resultatet som sådan indikerer dette.